NT tager en ti&#39;er fra nytår for de ny områdekøreplaner

Som en del af en ny strategi for udgivelse af køreplaner, udgiver NT tre nye områdekøreplaner i forbindelse med køreplanskiftet 6. januar 2008. Køreplanerne koster 10 kr. stykket og erstatter regionalkøreplanen og stort set alle gratis liniekøreplaner. Det fortæller Nordjyllands Trafikselskab på sin hjemmeside. - Vi har en generel strategi om at flytte mere og mere over på digitale medier. Forbruget af NT's gratis trykte køreplaner har været stort og har betydet, at der er brugt mange ressourcer - både penge og papir - på at udgive og distribuere dem, siger planlægningschef Ole Schleemann. Al kollektiv trafik i en plan Områdekøreplanerne indeholder alle NT's by-, regional- og lokalbusser samt telebusser, x-busser, lokaltog og DSB-tog. Kort sagt indeholder de hele den kollektive trafik i det pågældende område. Områdekøreplanerne er til salg på NT?s busterminaler fra 1. januar og fra den 6. januar er planerne ligeledes til salg på NT's salgssteder.